Sabit Kərimov

Kərimov Sabit Qəhrəman oğlu () — texnika elmləri doktoru, professor, AMEA-nın müxbir üzvü, Azərbaycan Dövlət Neft Akademiyası "Kompüter texnologiyaları və proqramlaşdırma" kafedrasının müdiri.

 Həyatı 
Sabit Qəhrəman oğlu Kərimov 10 aprel 1940-cı ildə Naxçıvan Muxtar Respublikasının Ordubad şəhərində anadan olmuşdur. O, 1961-ci ildə Azərbaycan Neft və Kimya İnstitutunun (indiki Azərbaycan Dövlət Neft və Sənaye Universiteti) İstehsal proseslərinin avtomatlaşdırılması fakültəsini bitirmişdir.

Sabit Kərimov 1967-ci ildə Moskva Energetika İnstitutunun aspiranturasını bitirərək 1968-ci ildən elmi-pedaqoji fəaliyyətini Azərbaycan Neft və Kimya İnstitutunda davam etdirmişdir. Sabit Kərimov 1968-ci ildə texnika elmləri namizədi, 1987-ci ildə isə texnika elmləri doktoru elmi dərəcəsini almış, 1989-cu ildə professor adına layiq görülmüşdür. O, 2001-ci ildə AMEA-nın müxbir üzvü seçilmişdir.

Alim 1989-cu ildən 2013-cü ilə kimi Azərbaycan Dövlət Neft Akademiyasında (indiki Azərbaycan Dövlət Neft və Sənaye Universiteti) Hesablama maşınları və proqramlaşdırma kafedrasının müdiri vəzifəsində çalışmışdır.

 Elmi fəaliyyəti 
S. Kərimovun elmi tədqiqatlarının əsas istiqaməti informasiya və ekspert sistemlərinin yaradılması və tətbiqi ilə bağlıdır. O, 1967–1989-cu illərdə kimya, neftkimyası və neftemalı sahələri üzrə avtomatlaşdırılmış informasiya və idarəetmə sistemlərinin yaradılması sahəsində işləmiş, 1990-cı ildən isə elmin və istehsalatın müxtəlif sahələri üzrə informasiya və ekspert sistemlərinin yaradılması və tətbiqi üzrə elmi-tədqiqat işləri aparır. Onun rəhbərliyi və bilavasitə iştirakı ilə kimya və kimya texnologiyası sahələri üzrə informasiya-axtarış sistemləri (1967–1975), neftemalı və neftkimyası sənayesi üzrə ərazi avtomatlaşdırılmış idarəetmə sistemi (1975–1988), istehsal müəssisələri üçün avtomatlaşdırılmış informasiya və idarəetmə sistemləri (1988–1990), respublikada mütərəqqi texnologiyalar, bitkilərin mühafizəsi, Xəzər dənizinin ekologiyası, neft maşınqayırma sahələri üzrə informasiya sistemləri, tibbi diaqnostika üzrə ekspert sistemləri (1990–2009) yaradılmış və tətbiq edilmiş, informatika üzrə çoxdilli izahlı terminoloji lüğət hazırlanmışdır.AMEA-nın müxbir üzvü Sabit Kərimovun 70 yaşı tamam olur

 Çapdan çıxmış elmi əsərlərin, dərslik, dərs və metodik vəsaitlərin ümumi sayı: 200
 Xaricdə çıxmış elmi əsərlərin sayı: 62
 Monoqrafiyaların sayı: 5
 Dərsliklərin sayı: 5
 Dərs və metodik vəsaitlərin sayı: 25

 Əsas elmi nailiyyətləri 
 Kimya və kimya texnologiyası üzrə informasiya-axtarış sisteminin yaradılması (1967–1975).
 Neft emalı və neftkimyası sənayesi üzrə ərazi informasiya və avtomatlaşdırılmış idarəetmə sisteminin yaradılması (1975–1988).
 İstehsalat müəssisələri üçün avtomatlaşdırılmış informasiya və idarəetmə sistemlərinin yaradılması (1985–1990).
 Respublikada mütərəqqi texnologiyalar, bitkilərin mühafizə vasitələri, elmi-texniki potensial və kadrlar üzrə informasiya sistemlərinin yaradılması (1991–1997).
 Tibbi diaqnostika üzrə ekspert sistemlərinin yaradılması (1994–2001).
 İnformatika üzrə ingiliscə-rusca-azərbaycanca-türkcə izahlı terminoloji lüğətin yaradılması (1992–1996), (2010–2012)
 Ekologiya və nəqliyyat loqistikası üzrə intellektual informasiya sistemlərinin yaradılması (2002–2009).
 Ontologiya əsasında intellektual informasiya-axtarış sisteminin qurulması (2006–2011).

 Əsas elmi əsərlərin adları 
 Метаданные в информационных системах. "Информационные технологии", Москва, № 3, 2003, с. 37–42.
 Интеллектуальный поиск информации, основанный на онтологий "Информационные технологии", Москва, № 11, 2004, с. 12–16.
 Об интеграции онтологии и тезауруса. Известия НАН Азербайджана, том XXV, Информатика и проблемы управления, № 2, 2005, с. 3–11.
 İnformasiya sistemləri (monoqrafiya). Bakı: Elm, 2008, s. 676
 О модели онтологии предметной области, модели информационного поиска и коррекции запросов. "Информационные технологии", Москва, № 4, 2009, с. 31–33.
 Организация экологического мониторинга с применением интеллектуальной информационной системы. "Системы управления и информационные технологии", Москва- Воронеж, № 1, 2010, с. 71–74.
 Organization Information Retrieval in the Database and Knowledge Base on Intellectual Information System on Ecology. Applied and computational mathematics. An International Journal. Vol.9, №, 2010
 Репозитории в информационных системах и программном обеспечении. "Информационные технологии" , Москва, № 3 , 2012, с. 43–48.

 Fəxri adlar və medallar 
 Əməkdar müəllim — 2009
 Tərəqqi medalı — 2010

 İstinadlar 

Kateqoriya:Azərbaycan mühəndisləri
Kateqoriya:AMEA-nın müxbir üzvləri